ג'יידון סאנצ'ו

ג'יידון מאליק סאנצ'ו (באנגלית: Jadon Malik Sancho; נולד ב-25 במרץ 2000) הוא כדורגלן אנגלי המשחק בעמדת הקיצוני בצ'לסי, בהשאלה ממנצ'סטר יונייטד, ובנבחרת אנגליה. סאנצ'ו נולד בשכונת קמברוול (Camberwell) שבלונדון, למהגרים מטרינידד וטובגו. הוא גדל בשכונה הלונדונית קנזינגטון. הוא הצטרף למחלקת הנוער של ווטפורד בגיל שבע. בגיל 14 עבר למנצ'סטר סיטי, ששילמה עבורו כחצי מיליון פאונד, במסגרת תוכנית לקידום כישרונות צעירים בכדורגל. הוא הרשים באקדמיית הנוער של סיטי, ובמאי 2017 החל להתאמן עם הקבוצה הבוגרת. ביולי הוא נופה מסגל הקבוצה למשחקי קדם עונת 2017/18, עקב ויכוח על דקות משחק, אשר לפי השחקן הובטחו לו בחוזה. סאנצ'ו חתם בבורוסיה דורטמונד ב-31 באוגוסט 2017, תמורת סכום העברה של כשמונה מיליון לירות שטרלינג, נכלל באופן מיידי בקבוצה הבוגרת של דורטמונד וקיבל את חולצה מספר 7. הוא ביקש לעבור לדורטמונד על אף התעניינות בו מצד קבוצות פאר באירופה, ולמרות ניסיונותיה של קבוצתו הקודמת, ושל מאמנה, פפ גווארדיאולה, להשאירו. הוא ערך את הופעת הבכורה שלו ב-21 באוקטובר, כאשר נכנס כמחליף בדקות הסיום, בתיקו 2-2 עם איינטרכט פרנקפורט. בכך הפך סאנצ'ו לאנגלי הראשון שמשחק בבונדסליגה במדי דורטמונד. בנוסף, ערך שלוש הופעות במדי קבוצת המילואים של דורטמונד בשנת 2017. ב-14 בינואר 2018 פתח לראשונה בהרכב דורטמונד בשוויון המאופס מול וולפסבורג. ב-21 באפריל כבש את שער הבכורה שלו ככדורגלן מקצועני בניצחון 0–4 על באייר לברקוזן, והוסיף שני בישולים. את עונת 2018/19 פתח עם שישה בישולים וארבעה שערים בתשעה משחקי הליגה הראשונים. ב-24 באוקטובר 2018 כבש את שער הבכורה שלו בליגת האלופות, בניצחון 0–4 על אתלטיקו מדריד. סאנצ'ו זכה בתואר הראשון שלו בבורוסיה דורטמונד כאשר זכה בסופר קאפ הגרמני ב-2019 לאחר ניצחון 0–2 על באיירן מינכן כשהוא מבקיע את השער השני. ב-23 ביולי 2021 חתם לחמש שנים במנצ'סטר יונייטד, ששילמה עבורו לבורוסיה דורטמונד 85 מיליון יורו (73 מיליון ליש"ט). ב-14 באוגוסט ערך את הופעת הבכורה שלו בקבוצה כמחליף, בניצחון 1–5 על לידס יונייטד. ב-23 בנובמבר כבש את שער הבכורה שלו במדי מנצ'סטר יונייטד בליגת האלופות, בניצחון 0–2 על ויאריאל. ב-28 בנובמבר כבש את שער הבכורה שלו בליגה מול צ'לסי, שהסתיים בתוצאה 1-1. ב-11 בינואר 2024 הושאל לבורוסיה דורטמונד עד לסיום עונת 2023/24. במהלך ההשאלה, הוא רשם 14 הופעות וכבש שלוש פעמים, פעמיים בליגה ופעם נוספת בליגת האלופות. ב-31 באוגוסט 2024 הושאל לצ'לסי. סאנצ'ו שיחק בנבחרות אנגליה הצעירות - עד גיל 16, עד גיל 17 ועד גיל 19. במאי 2017 היה סאנצ'ו חלק אינטגרלי בהרכב נבחרת אנגליה עד גיל 17, באליפות אירופה עד גיל 17. הוא כבש חמישה שערים, הגיע עם נבחרתו לגמר ונבחר לשחקן הטורניר. באוקטובר שיחק בגביע העולם עד גיל 17, כבש שלושה שערים וסייע לאנגליה לזכות בטורניר. הוא שיחק רק בשלב הבתים, על פי הסכם בין דורטמונד להתאחדות הכדורגל האנגלית, לפיו חזר סאנצ'ו לקבוצתו על מנת לשחק בליגה. בזכות הופעותיו בתחילת עונת 2018/19 הוא זומן לסגל נבחרת אנגליה הבוגרת באוקטובר 2018 על ידי המאמן גארת' סאות'גייט. הוא ערך את הופעת הבכורה שלו במדים הלאומיים ב-12 באוקטובר 2018 כאשר נכנס כמחליף במקום ראהים סטרלינג בדקה ה-78, בתיקו 0-0 מול קרואטיה, במסגרת ליגת האומות. בספטמבר 2019 הבקיע את שער הבכורה שלו במדי נבחרת אנגליה כשהבקיע צמד נגד קוסובו בניצחון 3–5 במסגרת מוקדמות יורו 2020. בורוסיה דורטמונד הגביע הגרמני: 2020/2021 הסופר קאפ הגרמני: 2019 מנצ'סטר יונייטד גביע הליגה האנגלית: 2022/2023 נבחרת אנגליה עד גיל 17 גביע העולם עד גיל 17: 2017 נבחרת אנגליה אליפות אירופה בכדורגל: סגנות 2020 ליגת האומות: מקום שלישי 2018/19 אישיים שחקן הטורניר באליפות אירופה עד גיל 17 - 2017 נבחרת הטורניר באליפות אירופה עד גיל 17 - 2017 שחקן החודש בבונדסליגה: אוקטובר 2018, פברואר 2020, פברואר 2021 שער החודש בבונדסליגה: פברואר 2019 נבחרת העונה של הבונדסליגה: 2018/2019, 2019/2020 מלך השערים של הגביע הגרמני: 2020/2021 מדיה וקבצים בנושא ג'יידון סאנצ'ו בוויקישיתוף ג'יידון סאנצ'ו, ברשת החברתית פייסבוק ג'יידון סאנצ'ו, ברשת החברתית אקס (טוויטר) ג'יידון סאנצ'ו, ברשת החברתית אינסטגרם ג'יידון סאנצ'ו, באתר Transfermarkt ג'יידון סאנצ'ו, באתר Soccerway ג'יידון סאנצ'ו, באתר BDFutbol ג'יידון סאנצ'ו, באתר WorldFootball.net ג'יידון סאנצ'ו, באתר National Football Teams ג'יידון סאנצ'ו, באתר FootballDatabase.eu ג'יידון סאנצ'ו, באתר ESPN עמוד השחקן, באתר הרשמי של בורוסיה דורטמונד עמוד השחקן, באתר התאחדות הכדורגל האנגלית מיכאל יוכין‏, ניימאר האנגלי? ילד הפלא ג'יידון סאנצ'ו מוביל את אירופה בבישולים, באתר וואלה, 30 בספטמבר 2018 #10 Jadon Sancho החלון נסגר: סאנצ'ו בצ'לסי, אוגרטה במנצ'סטר יונייטד, סטרלינג בארסנל, באתר וואלה, 31 באוגוסט 2024